ک. د. ئازاد

کەریم دافعی ناسراو بە ک. د. ئازاد، لەدایکبووی ١٩٦٠ (١٣٣٩ کۆچی ھەتاوی) ناوچەی سەردەشت لە ڕۆژھەڵاتی کوردستان شاعیری کوردە.

ژیان
لە دەڤەری سەردەشت لە دایک بووە. قۆناغەکانی سەرەتایی و ناوەندی و دواناوەندی بە دوای یەکدا لە سەردەشت و بانە و میاندواو خوێندووە. پاشان چۆتە زانستگەی تەورێز و بڕوانامەی کارناسی لە بواری دەروونناسی و ڕاوێژکاەیدا وەرگرتووە. تێزی بڕوانامەکەی لەسەر کوردانی سۆران نووسیوە؛ لە ژێر ناوی: معرفی ویژگیھای فەرھەنگی کردان سوران (بە کوردی: ناساندنی تایبەتمەندییە کلتوورییەکانی کوردانی سۆران ). دواتر وەک مامۆستای قوتابخانە لە شاری بانە دەستی بە کار کردووە.
لە سەردەمی خوێندنی دواناوەندییەوە ھۆگری شێعر بووە. ساڵی ١٩٨٥ یەکەم شێعری لە گۆڤاری سروەدا بڵاو کردۆتەوە. ساڵی ١٩٨٩ بناغەی ئەنجومەنی ئەدەبیی شاری بانەی داڕشتووە و ماوەی ٥ ساڵ بەڕێوەبەری ئەو ئەنجومەنە بووە و تێیدا وانەی کوردی کوتۆتەوە.

داڕشتەی شێعری
زمانی دەربڕینی ک. د. ئازاد سادە و ڕەوان و شێعرەکانی زۆربەیان دەچنە خانەی کورتە شێعرەوە. بابەتی سەرەکیی شێعرەکانی باسی خۆشەویستیی ئەوین و نیشتمانە.کەریم دافعی ڕێزی لێدەگیرێت؛ سایتی کوردستان‌تی‌وی، سەردان٢٠١٨/٦/٢٠:http://kurdistantv.net/ar/node/12352

 بەرھەمەکان 
 چ بکەم تا تۆ قەت بەھارت لێ نەتۆرێ، کۆمەڵە شێعر؛ چآپی سوێد
 تا ئاربەبای خۆشەویستی،تا ئاربەبای خۆشەویستی، دافعی، کەریم. ناجی، بانە: ١٩٩٠ - کۆمەڵە شێعر؛١٩٩٠
 چریکەکانی خامۆشدافعی، کەریم. چریکەکانی خامۆش. بڵاوکەرەوەی ئانا؛ تاران: ٢٠١٤  ISBN 9786006292151 - کۆمەڵە شێعر؛ ٢٠١٤
 برینەکان بە خوێ دەشۆمدافعی، کەریم. برینەکان بە خۆی دەشۆم. کانی کتێب؛ سنە: 2015ISBN 9786009464098 - کۆمەڵە شێعر؛ ٢٠١٥
 بالۆرەکانی غەریبیبالۆرەکانی غەریبی، دافعی، کەریم. کانی کتێب، سنە: ٢٠١٥ - کۆمەڵەچیرۆک؛ ٢٠١٥
 چریکەی خەونی ئەرخەوانیچریکەی خەونی ئەرخەوانی، دافعی، کەریم. کانی کتێب، سنە: ٢٠١٥ - کۆمەڵە شێعر؛ ٢٠١٥
 نیشتمانی تازەی شێعرمدافعی، کەریم. نیشتمانی تازەی شێعرم. بڵاوکەرەوەی گوتار؛ سەقز: ٢٠١٧ - کۆمەڵە شێعر؛ ٢٠١٧
 ویژگیھای کردان سورانویژگیھای کردان سوران، دافعی، کریم. نشر ناجی، بانە: ٢٠١٧، توێژینەوە، ٢٠١٧ 
بێجگە لەو بەرھەمانی چاپ کراون گەلێک بەرھەمی چاپ نەکراو و ئامادەی چاپی ھەیە کە بواری بڵاوکردنەوەیانی بۆ نەڕەخساوە.

 نموونەی شێعر 

 وانە

برینەکان بە خۆی دەشۆم!
تا گیان مابێ،
قەت قەت لەبیرم نەچتەوە
چەقۆ بۆ متمانە نابێ!دافعی، کەریم. برینەکان بە خۆی دەشۆم. ل: ١، کانی کتێب؛ سنە: ٢٠١٤

 ئێوارە

وتی ئێوارە دێمەوە!
ھەر دیار نەبوو
بێ قەزا بێ!
من چی ڕەنگی ئەرخەوانی و
سوور و زەرد و ئاڵم ھەبوو
بە ھەورەکانم ھەڵپڕژاند
تا ئێوارە زووتر دابێ!دافعی، کەریم. برینەکان بە خۆی دەشۆم. ل: ١٣٢،  کانی کتێب؛ سنە: ٢٠١٤

 شەھید

لە نیشتمانەکەی مندا
گەورەکانمان
ئەو کەسانەن ئازا و بێ‌باک،
ھەتا دەژین
سەربەست دەژین،
کە مردیشن
بە بەرگەوە دەچنە ژێر خاک!دافعی، کەریم. برینەکان بە خۆی دەشۆم. ل: ١٢٠، کانی کتێب؛ سنە: ٢٠١٤

 قانع

باڵایەکی تەژی درێژ
بیرێکی تیژ
بیرێکی ورد
بەپێز وەک خەم،
بەھێز
وەک کورد!دافعی، کەریم. چریکەکانی خامۆش. ل: ٢٠، ئانا؛ تاران: ٢٠١٤

 سەرچاوەکان 

پۆل:شاعیرە کوردەکانی ڕۆژھەڵاتی کوردستان
پۆل:شاعیران بە زمانی کوردی